Forside » Fisk » VF1 Discus
Mendels arvelighedslære anvender F1-betegnelsen om det første kuld afkom af et par vilde forældre (F0). Kulturfisk betegner fisk opdrættet i fangenskab. Et par kulturfisks afkom vil derfor, i nogens øjne, være berettiget til betegnelsen F1. 60 års indavl af discus i Europa har hos flere opdrættere afstedkommet, at de mener at have bortavlet discus behov for blødt, surt vand og 75% vegetabilsk foder. Kulturfisk-begrebet bliver derfor opfattet, som fisk der kan leve i hårdt postevand og spise oksehjerte.Når de samme opdrættere tillige anvender F(x) betegnelsen, bringer det mere forvirring end det gavner.
Aquawildlife har på dette grundlag besluttet, at kalde afkom af vilde forældre VF1 ( VildtFangede ). Vi gør det fordi afkommet ikke har ændret genetik og fortsat skal holdes, som var de vilde indfangede fisk.
Dermed ikke sagt, at fiskene ikke kan tilvænnes mindre surt og hårdere vand end deres forældre. Det kan de sagtens! Nogle eksportører påstår sågar, at vilde fisk kan tilvænnes europæisk postevand og at de kan dokumentere dette. Vi kan ikke bekræfte påstanden, men kan oplyse at vi holder både vilde og VF1 i pH 6 og um/S 250. Det bør du også gøre, hvis du vil se fiskenes fulde farvepragt og opleve deres naturlige adfærd i fangenskab.
Curuai-Guariba VF1, 14cm
Curuai-Guariba VF1, 18cm